Diari Oficial de la Generalitat Valenciana


Sumari del DOGV 8801, del 29-04-2020 (2020/3047)

Notificació de la sentència del judici ordinari número 749/2019.
----------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3047


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència del judici ordinari número 749/2019. [2020/3047]  
En aquest procediment ordinari número 749/2019 seguit a instàncies de Construcciones Eurometa, SL, contra titular dubtós del 4,379200 % de la finca número 9251 del Registre de la Propietat de Puçol, inscrita al foli 105, del tom 1865, llibre 137 de Pobla de Farnals, Sociedad Anónima de Agricultores de la Vega de València i Ajuntament de la Pobla de Farnals, s'ha dictat sentència, que diu literalment:  
  
  
Sentència núm. 59/2020  
  
Massamagrell, 13 de març de 2020.  
  
Carola Soria Piquer, magistrada jutgessa del Jutjat de Primera Instància i Instrucció número 1 de Massamagrell i el seu partit, he vist les presents actuacions de judici ordinari seguides en aquest jutjat amb el número 749/2019, a instàncies de l'entitat mercantil Construcciones Eurometa, SL, representada pel procurador Ignacio Zaballos Tormo i sota la direcció lletrada de María Prado Díaz Fernando, contra l'Ajuntament de la Pobla de Farnals, representat pel procurador Ramón Biforcos Sancho, sota la direcció lletrada de Juan Millet Sancho; la Sociedad Anónima de Agricultores de la Vega de Valencia (SAV), representada per la procuradora María Amparo Pont Pérez i sota la direcció lletrada de Rafael Ramos Ortiz i finalment contra el denominat registralment titular dubtós del 4,379200 %, en situació legal de rebel·lia processal, en virtut dels següents,  
  
Dispositiva  
Estime la demanda interposada a instàncies de l'entitat mercantil Construcciones Eurometa, SL, representada pel procurador Ignacio Zaballos Tormo, contra l'Ajuntament de la Pobla de Farnals, representat pel procurador Ramón Biforcos Sancho, la Sociedad Anónima de Agricultores de la Vega de València (SAV), representada per la procuradora María Amparo Pont Pérez i finalment contra el denominat registralment titular dubtós del 4,379200 %, en situació legal de rebel·lia processal, i en conseqüència:  
1) Es declara que l'entitat mercantil Construcciones Eurometa, SL, és propietària de la quota del 4,379200 % del ple domini de la finca número 9.251 del Registre de la Propietat de Puçol, inscrita al foli 105, del tom 1.865, llibre 137 de la Pobla de Farnals, que en l'actualitat figura inscrita en aquest Registre a nom de titular dubtós;  
2) En conseqüència, es declara la nul·litat del títol inscrit de la quota expressada en favor del titular dubtós;  
3) Consegüentment amb les anteriors declaracions, pertoca la cancel·lació i la consegüent rectificació de la inscripció registral respecte de la quota part esmentada de l'expressada finca registral núm. 9251 del Registre de la Propietat de Puçol, al foli 105, del tom 1865, llibre 137 de la Pobla de Farnals relacionada en l'anterior punt 1 del present apartat; s'ordena inscriure com a titular dominical seu la propietària Construcciones Eurometa, SL, i es lliura per a això el corresponent manament al registrador de la propietat de Puçol (València);  
  
4) Condemne els demandats a estar i passar pels anteriors pronunciaments;  
5) Sense imposició a costes processals, a excepció del demandat rebel, a qui se li imposaran les derivades de la demanda.   
  
Contra aquesta resolució es pot interposar un recurs d'apel·lació, en el termini de 20 dies des de la notificació, que es resoldrà, si escau, per l'Audiència Provincial de València.  
Aquesta és la meua sentència, mentre jutge definitivament en primera instància, que pronuncie, mane i signe.  
Publicació. L'anterior sentència ha sigut llegida i publicada en el dia de la seua data per la jutgessa que la subscriu que es troba celebrant audiència pública; en done fe.  
  
I atés que aquest codemandat, titular dubtós del 4,379200 % de la finca núm. 9251 del Registre de la Propietat de Puçol, inscrita al foli 105, del tom 1865, llibre 137 de la Pobla de Farnals, es troba en parador ignorat, s'expedeix aquest edicte a fi que li servisca de notificació de forma deguda.  
  
Massamagrell, 23 d'abril de 2020.- La lletrada de l'Administració de justícia: Sofia Parrilla Galdón.